650 



FRANCISCI BARONIS DE VERULAMIO, 



VICE-COMITIS SANCTI ALBANI, 



DE DIGNITATE ET AUGMENTIS 

 ^ SCIENTIARUM , " 1 J . :, 



LIBER SEXTUS. 



AD REGEM SUUM. 







CAPUT I. 



Partitio Traditivce in Doctrinam de Organo Sermonis, Do- 

 ctrinam de Methodo Sermonis, et Doctrinam de Iflustra- 

 tione Sermonis. Partitio Doctrines de Organo Sermonis in 

 Doctrinam de Notis Rerum, de Locutione, et de Scriptione ; 

 quarum duoe posteriores Grammaticam constituunt, ejusque 

 partitiones sunt. Partitio Doctrines de Notis Rerum in 

 Hieroglyphica, et Characteres Keales. Partitio Secunda 

 Grammaticce in Literariam, et Philosophantem. Aggregatio 

 Poe^eos quoad Metrum ad Doctrinam de Locutione. Aggre- 

 gatio Doctrinae de Ciphris ad Doctrinam de Scriptione. 



CONCEDITUR certe cuivis (Rex Optime) seipsum et sua ridere 

 et ludere. Quis igitur novit, num forte opus istud nostrum 

 non descriptum fuerit ex libro quodam veteri, reperto inter 

 libros famosissimae illius bibliothec33 Sancti Victoris; quorum 

 catalogum excepit magister Franciscus Rabelesius ? ! Illic 

 enim invenitur liber, cui titulus est Formicarium Artium. 

 Nos sane pusillum acervum pulvisculi congessimus, et sub eo 

 complura scientiarum et artium grana condidimus ; quo formica) 

 reptare possint, et paulatim conquiescere, et subinde ad novos 

 se labores accingere. At regum sapientissimus pigros quos- 

 cunque remittit ad formicas; nos autem pigros eos homines 



1 PuntJig. ii. 7. The humour of making catalogues of imaginary book.; probably 

 began with Rabelais. 



